Senegal sudi Chadning sobiq prezidenti Hissen Xabreni insoniyatga qarshi jinoyatlar sodir etishda aybdor deb topib, umrbod qamoq jazosiga hukm qildi. Sud uni 1982 yildan 1990 yilgacha davom etgan boshqaruvi vaqtida ayollarga nisbatan zo‘ravonlik jinoyatlarida hamda qotilliklar buyurtma qilishda aybdor deb topgan. Jabrlanuvchilar va qurbonlarning oila a’zolari sud hukmini ma’qullashgan, ko‘pchilik hukm e’lon qilinishidan keyin bir-birini bag‘riga bosgan. "Afrikali Pinochet" laqabli Xabre o‘z ustidan bo‘lib o‘tgan sud jarayonida sudning uning buyrug‘iga ko‘ra 40 ming kishi o‘ldirilgani haqidagi ayblovni tan olmagan. 2013 yili Xabre Senegalda hibsga olingan. U 1990 yilgi davlat to‘ntarilishidan keyin Chaddan shu mamlakatga qochib ketgandi. Chad sudi sobiq davlat rahbarini sirtdan o‘limga hukm qilgandi.